ജി. ലിജിന് ലാല് ബിജെപി ജില്ലാ പ്രസിഡന്റ് കോട്ടയം: ബിജെപി കോട്ടയം ജില്ലാ പ്രസിഡന്റായി ജി. ലിജിന് ലാലിനെ നിയമിച്ചു. യുവമോര്ച്ച കോട്ടയം ജില്ലാ പ്രസിഡന്റായി പ്രവര്ത്തിച്ചിട്ടുള്ള ലിജിന് നിലവില് ബിജെപി ജില്ലാ ജനറല് സെക്രട്ടറിയായി പ്രവര്ത്തിച്ചുവരികയാണ്. കഴിഞ്ഞ നിയമസഭാ തെരഞ്ഞെടുപ്പില് കടുത്തുരുത്തിയില് ബിജെപി സ്ഥാനാര്ഥിയായിരുന്നു. മരങ്ങാട്ടുപിള്ളി കുറിച്ചിത്താനം സ്വദേശിയാണ്. 39 വയസ്. ഇന്റര്നാഷണല് ബിസിനസില് ബിരുദാനന്തര ബിരുദം നേടിയ ലിജിന് ഷിപ്പിംഗ് ആന്ഡ് ലോജിസ്റ്റിംഗില് തൊഴില് ചെയ്യുന്നു. യുവമോര്ച്ച മണ്ഡലം പ്രസിഡന്റ്, യുവമോര്ച്ച ജില്ലാ പ്രസിഡന്റ്, യുവമോര്ച്ച സംസ്ഥാന സെക്രട്ടറി, 2014 മുതല് ബിജെപി കോട്ടയം ജില്ലാ ജനറല് സെക്രട്ടറി സ്ഥാനങ്ങള് വഹിച്ചു. കെഎസ്ഇബി ജീവനക്കാരി അനുലക്ഷ്മി എസ്. നായരാണ് ഭാര്യ. പാര്ത്ഥിവ് നായര് മകനാണ്.